Montessori praktiserer stor metodefrihet for elevene. De har de samme fagene som den offentlige skolen, men kan i større grad velge når og hvordan de jobber med fagstoffet. De får mulighet til å planlegge dagen sin selv, i samarbeid med Montessoripedagogen. Oppgaver elevene skal gjennomføre gis med ulike alternative løsningsmetoder, og pedagogene er alltid åpne for elevenes egne forslag til hvordan en oppgave kan løses. Vi mener dette holder på elevenes motivasjon og engasjement. Det er dette vi mener med å ta bort unødvendige rammer.
Dersom barnet viser liten grad av selvstendighet og selvkontroll er det Montessoripedagogen og de andre voksne i miljøet som setter rammene for barnet.